**Оралхан Бөкей – қазақ әдебиетінің жұлдызы!**

Қазақ әдебиетіне еңбегі сіңген көптеген жазушылардың бірі – Оралхан Бөкей. Ол 1943 жылы Шығыс Қазақстан облысында дүниеге келген.Болашақ жазушы мектеп бітіргеннен кейін білімін жетілдіру үшін Алматыға оқуға кетеді. Негізі жазушы жастайын әртістік өнерге жақын болады және актерлік мамандығына түседі. Алайда анасы баласының таңдауына мамандығына қарсы болғандықтан,жазушы ауылында қарапайым тракторшы болып еңбек етеді. Сондықтан да Оралхан шығармалары ауылмен,туған жермен тығыз байланыста. Оның шығармаларының басым бөлігі ауыл көрінісі, еңбек адамдары,ауыл кәсібі.

Орал­хан­ оқу­шы ке­зін­де-ақ әдебиетті сүйіп оқыды. Ол әде­би  кі­тап­тар­ды өте көп оқып, көркем сөйлейтін, шешендік сөздерді меңгерген, тілі бай болды. Мектеп қабырғасынан бастап көркем сөзге құмар, белсенді болып, қабырға газеттерін шығарып ұстаздарының көзіне түсе білді. Орал­хан оқу­шы­лар ара­сын­да түрлі конференцияларға қатысып, ғылыми жобалар жазып, оқыған кітаптарын талдауда ешкімге дес бермеген.

Қазақ әдебиетінде ақын-жазушылардан Оралханды ұнатып, оқып жүрмін. Қалам тартқан шығармалары да өз туған жерінің тамаша табиғаты мен қарапайым халқы туралы.

Оралхан Бөкей көптеген повестері, әңгімелері атап айтсақ, «Қамшыгер», «Кербұғы», «Бәрі де майдан», «Қайдасың, қасқа құлыным», «Өліара», «Қар қызы», «Сайтан көпір», «Құм мінез» сынды повестері, «Өз отыңды өшірме» атты романы және тағыда басқа көптеген повестері, әңгімелері қазақ әдебиетін байыта түсті.( «След молний» (1978), «Поющие барханы» (1981), «Крик» (1984), «Поезда проходят мимо» (1985), «Человек-олень» (1987).

Мен,мемлекеттік тілде емес мектепте оқығандықтан біздің бағдарламада Оралхан Бөкей шығармалары қарастырылмаған. Бірақ қазақ әдебиетінде Шекспир, Хеменгуэй сияқты прозашы бар ма екен дегенде, осы Оралхан Бөкейді естідім. Көп шығармалары маған таныс емес, бірақ сол шығармаларымен танысқым келеді.

Тек, арасында осы шығармаларымен таныстым. Әлі алда қанша әңгіме- повестері бар.

Оралхан шығармаларында адам мен табиғат көп суреттеледі. Адам табиғатсыз өмір сүре алмайды ал сол табиғатты аялау адамның қолында. Бірақ соны түсініп, табиғатты қастерлеп, аялап жүретін адам баласы болса...

Оралхан әңгімелерінде осы гармонияны ерекше талдап, дәл қозғай білген. Мысалы, «Сайтан көпір» және «Қар қызы» повестерінде кейіпкерлерді түрлі жағдаятқа салатын күш – табиғат қаталдығы.

Табиғаттың қатал мінезімен бетпе-бет «Қар қызы» повесінде шөп әкелуге шығып, жолдан адасқан, суыққа тоңған үшеуінің қиын жағдайға тап болғанда адамгершілік қасиеттерінің қандай деңгейде екені бірден байқалады. Табиғат күші ғана қатал емес, адамдар да қиын жағдайға тап болғанда бір-біріне деген бет- бейнелері айқындалады.

Ал, «Сайтан көпір» Алтай жайлауына баратын жолға бетоннан құйылып жасалатын көпірге қарсы. Себебі, «Сайтан көпір» енді ешкім қорықпайтын болады. Туған жердің құпия сырларын енді ешкім есіне де алмайтын болады деп қынжылады.

Оралхан әрбір табиғат құбылысын суреттегенде қызықты оқиғаларды, мифті тауып отырады. Оқырманды баурап алатындай бір фишкасы бар.

Қорыта келгенде, О.Бөкей повестерінде біз өмір сүріп отырған қоғамдағы қоршаған ортаның және ондағы адамдардың қарым-қатынасы, мінез-құлқы,психологиялық жай-күйі терең ашылған.

Ол өз туған жерін жанындай сүйді, оған мәңгі ғашық болды және өзінің шығармаларында суреттей білді.